Susah Sinyal  ya iku filem drama  komedi Indonésia kang dirilis ing 21 Dhésèmbér 2017. Film iki katuntun déning Ernest Prakasa, kang sadurunge wis suksès nuntun filem Cek Toko Sebelah kang dirilis ing 2016. Filem iki diparagakaké déning Adinia Wirasti, Ernest Prakasa, Aurora Ribero, Refal Hady lan Valerie Thomas.

Ringkesan 
Filem iki bakal nyaritakaké bab wong wadon jenengé Ellen (Adinia Wirasti), dhèwèké iku pengacara kang suksès, arang bisa nduwé wektu kanggo anak siji-sijiné ya iku Kiara (Aurora Ribero), kang ing pungkasané dadi wong enom kang senengané nglawan prentah, kang luwih akèh nyaluraké emosi ing media sosial.

Dhèwèké kabèh urip karo Agatha (Niniek L. Karim), ya iku ibuné Ellen kang sayang marang Kiara. Nanging, Kiara kang wiwit cilik wis cedhak banget karo mbah putri iku sedhih banget nalika Agatha seda amarga serangan jantung. Arahan saka psikolog, Ellen diwènèhi saran kanggo nggawa Kiara preian, kanggo nambani mangsa ing wektu nalika Ellen tumandang gawé.

Ellen lan Kiara banjur menyang Sumba, kanggo ngentekaké wektu seneng-senen lan Kiara mulih nganggp ati kang seneng. Nanging ing Jakarta, Ellen kudu ngadepi masalah gedhé ing kantor. Proyèk gedhé kang lagi dilakoni bebarengan karo Iwan (Ernest Prakasa) wis kaancam bakal bubar. Ing pungkasané, amarga sibuk, Ellen ora bisa netepi janji ing Kiara, kanggo nonton Kiara tampil ing lomba talent show antar SMA, kang wis disiapaké déning Kiara awit suwi. Kiara akhiré nesu lan mutusaké kanggo lunga ing Sumba dhéwé, panggonan ing ngendi dhèwèké bisa ngerasakaké rasa seneng.

Paraga 
Dhaptar paraga diadhaptasi saka artikel Kapanlagi.

 Adinia Wirasti minangka Ellen
 Ernest Prakasa minangka Iwan
 Aurora Ribero minangka Kiara
 Amadeus Yusup Theofadilla minangka Daren
Refal Hady minangka Abe
 Valerie Thomas minangka Astrid
 Niniek L. Karim minangka Agatha
 Chew Kinwah minangka Koh Chandra
 Asri Welas minangka Bulik Maya
 Abdur Arsyad minangka Yos
 Arie Kriting minangka Melki
 Gisella Anastasia minangka Cassandra
 Gading Marten minangka Marco
 Dodit Mulyanto minangka Ngatno
 Aci Resti minangka Saodah
 Darius Sinathrya minangka Aji
 Ge Pamungkas minangka Rio
Andien Aisyah minangka Andien
 Cut Beby Tshabina minangka Jessie
 Eddy Maliq Meijer minangka Darren
 Arry Wibowo minangka Resin
 Dayu Wijanto minangka Mama Iwan
 Arief Didu minangka Pangareping Hakim
 Selfi Nafilah minangka Siti
 Slamet Rahardjo minangka Pak Aryo
 Meira Anastasia minangka Ibu Mila
 Sky Tierra Solana minangka Mila
 Jerinx SID minangka Rocky
 Bene Dion minangka Martin
 Arif Brata minangka Pendaftar
 Yusril Fahriza minangka Louise
 Lolox minangka Wartawan #1
 Muhadkly Acho minangka Wartawan #2
 Ananta Rizki minangka Wartawan #3
 Reza Chandika minangka Yoga
 Soleh Solihun minangka Hakim Mediasi
 Gita Bhebhita minangka Mrs Sondra
 Henky Solaiman minangka Pack saka Handi
 Indra Yudhistira minangka Program Direktur
 Ardit Erwandha minangka Roy
 Ucita Pohan minangka Kru TV Audisi
 Alwin Adink minangka Hakim
 Edward Suhadi minangka Richard
 Kemal Ghiffary minangka Pengawal Mama Iwan
 Anjas Chambank minangka Hasan
 Vera Uli minangka Bu Roslina

Prodhuksi 
Filem iki katuntun déning Ernest Prakasa. Kaya ta filem garapan Ernest sadurungé, Chand Parwez Servia lan Fiaz Servia nduwèni peran dadi prodhuser ing filem iki. Filem iki ditulis déning Ernest lan bojoné, Meira Anastasia. Ernest ngendika yèn filem iki dimulai saka karusuhané minangka wong tuwa kang sibuk ing makarya lan arang ketemu anak. Filem iki berlatar belakang ing Jakarta lan Sumba Wétan, Nusa Tenggara Wétan. Wektu nggawé filem, Ernest ngaku yèn filem kang digarap iku bisa dadi kasunyatan, senadyan sadurungé pesimis bisa njupuk gambar utawa syuting ing Pulo Sumba.

Filem iki wiwit digarap ing 7 Novèmbér 2017 lan ngentekaké wektu 25 dina ing rong lokasi, ya iku Jakarta  lan Sumba Wétan. Ernest ngandika, prosès syuting filem iki wis nduwé tantangan dhéwé, rasa sumelang lan kuatir katon nalika ing prosès gawé filem njupuk panggonan  ing sanjabané Pulo Jawa. Ora tanggung-tanggung, kabèh tim prodhuksi cacahé 100 wong padha diangkut menyang Pulo Sumba. Miturut Ernest, kui kang dadi pangeling-eling kanggo dhèwèké nalika ngadepi alangan wektu suwené prosès gawé filem.

Lagu 
TheOvertunes bali minangka ngisi soundtrack kanggo filem garapan Ernest Prakasa, sawisé ngisi swara ing filem Ngenest (2015) lan Cek Toko Sebelah (2016). TheOvertunes nyanyi lagu Bukan Sekedar Kata kang dadi lagu utama ing album soundtrack filem iki. Kajaba  TheOvertunes, Ernest uga njupuk solois Rendy Pandugo kanggo nyumbang laguné dadi soundtrack. Ernest nggabung limang soundtrack kang uga diisi déning Ardhito Pramono, Marco Marche lan Aurora Ribero dadi saalbum.

Pambabaran

Promosi 
Ing 15 September 2017, Starvision Plus babar teaser resmi saka filem Susah SIinyal. Teaser resmi iku diunggah ing situs video Youtube liwat saluran Starvision Plus. Ing kajaba iku, Ernest Prakarsa duwé cara unik kanggo promosi filem iki. Dhèwèké nganakaké program Susah Sinyal Stand-Up Comedy Tour kang  dianakaké ing 10 kutha,ya iku Jakarta, Karawang, Cirebon, Bogor, Yogyakarta, Solo, Semarang, Tangerang, Bekasi, lan Bandung. Liwat promosi iki, miturut Ernest, iki salah siji saka cara kang paling cocok kanggo ngenalaké filem Susah Sinyal ing masyarakat. Apa manèh, filem iki diperagakaké déning komika.

Penayangan 
Film iki disetèl ing bioskop Indonesia ing tanggal 21 Dhésèmbér 2017.

Pirsawan 
Ing telung minggu filem iki entuk rong yuta pamirsa. Warta iku diumumaké déning Ernest Prakasa liwat akun Instagram.

Rujukan